“สนบ.” หนุน “การเคหะฯ” ออกพันธบัตร 6.8 ล้านบ. ระดมทุนพัฒนาที่อยู่อาศัย ผู้มีรายได้น้อย
“สำนักงานบริหารหนี้สาธารณะ” หนุน “การเคหะฯ” ออกพันธบัตรเพื่อสังคม วงเงิน 6.8 ล้านบ. ภายในเดือน ก.ย.นี้ ระดมทุนพัฒนาที่อยู่อาศัย-ยกระดับคุณภาพชีวิตผู้มีรายได้น้อยถึงปานกลาง 
“สำนักงานบริหารหนี้สาธารณะ” หนุน “การเคหะฯ” ออกพันธบัตรเพื่อสังคม วงเงิน 6.8 ล้านบ. ภายในเดือน ก.ย.นี้ ระดมทุนพัฒนาที่อยู่อาศัย-ยกระดับคุณภาพชีวิตผู้มีรายได้น้อยถึงปานกลาง
28 ส.ค. 2563

นางแพตริเซีย มงคลวนิช ผู้อำนวยการสำนักงานบริหารหนี้สาธารณะ (สบน.) เปิดเผยว่า สบน. ร่วมกับการเคหะแห่งชาติ (กคช.) มีแผนการระดมทุนผ่านการออกพันธบัตรเพื่อสังคม (Social Bond) ของ กคช.เป็นครั้งแรกภายในเดือนกันยายน 2563 วงเงินไม่เกิน 6,800 ล้านบาท อายุ 5-15 ปี กระทรวงการคลังค้ำประกันซึ่งได้รับการสนับสนุนทางวิชาการแบบให้เปล่าจากธนาคารพัฒนาเอเชีย (Asian Development Bank: ADB)
การออก Social Bond ของ กคช.ครั้งนี้ได้ดำเนินการตามมาตรฐานสากลภายใต้ Social Bond Principles 2020 ของสมาคมตลาดทุนระหว่างประเทศ (International Capital Market Association: ICMA) และ ASEAN Social Bond Standards โดยมี ADB สนับสนุนการจัดทำกรอบการระดมทุนเพื่อสังคม (Social Bond Framework) และมี DNV GL เป็นผู้ตรวจสอบภายนอก (Third-Party Verification Agent)
โดยจะนำเงินไปใช้ในโครงการลงทุนด้านการพัฒนาที่อยู่อาศัยและยกระดับคุณภาพชีวิต สังคม และสิ่งแวดล้อม สำหรับผู้มีรายได้น้อยถึงปานกลางที่สอดรับกับเป้าหมายการพัฒนาอย่างยั่งยืน (Sustainable Development Goals: SDGs)